Den 19-årige røver blev fremstillet i grundlovsforhør, efter han i aftes forsøgte at Dagli' Brugsen i Skovsgaard nær Brovst. Vidner forklarede TV2/Nords reporter på stedet, at en ung ekspedient så røveren gå rundt bagerst i butikken og tage en nylonstrømpe over hovedet. Røveren blev overmandet, og han blev i dag i grundlovsforhøret også sigtet for to andre røverier i henholdsvis Fakta i Brovst og Q8 i Fjerritslev og han tilstod, at det var ham, der stod bag alle tre røverier. Han er nu varetægtsfængslet i fire uger, fortæller anklageren, politiadvokat Peter Rask.
Den mand, der i aftes røvede Dagli' Brugsen i Skovsgaard tilstod i dag yderligere to røverier.